સુરતનાં પાર્લેપોઇન્ટ વિસ્તારમાં આવેલી સર્જન સોસાયટીમાં સર્જન યુથ ક્લબ નામના ગણેશ મંડળ દ્વારા છેલ્લા 8 વર્ષથી એક જ ગણપતિની સ્થાપના કરે છે. તેને મંડપમાં મુકીને તેની જ પુજા કરે છે. અને સોસાયટીના જ ગાર્ડનમાં વિસર્જન બાદ આ જ ગણપતિને સોસાયટીનાં ભવનમાં કાચની કેબીનમાં એ જ સ્વરૂપમાં મૂકી દે છે. 8 વર્ષથી આ સિલસિલો ચાલતો આવ્યો છે. ગણેશઉત્સવનો હેતુ એકતાનો છે. જેથી તેઓ 185 બંગલોઝની વચ્ચે આ એક જ ગણપતિ લાવે છે. ગણપતિની 10 દિવસ પુજા અર્ચના કરવાથી મુર્તિ સાથે એક લાગણી બંધાઇ જાય છે તો તેને કેવી રીતે દુર કરી દેવામાં આવે. ઉપરથી નદીનાં પ્રદુષણનો પણ પ્રશ્ન હોવાથી આ જ પ્રતિમાને બેસાડે છે અને તેની જ પુજા કરે છે.